kardosdrur/scandi-wiki huggingface dataset:
Chauncey Leopardi

Chauncey Leopardi (født 14. juni 1981) er en amerikansk tv-og film-skuespiller.

Karriere 
Leopardi har været med i film siden han var 5 år gammel, og er kendt for sin rolle som den elleve år gammle da Michael "Squints" Palledorous i filmen The Sandlot fra 1993. Han optrådte også som mobberen Alan White i den kortlivede komedie-drama-serie Freaks and Geeks (1999 – 2000) og som dennørdede Marine, Kyle, p CW nettets "Gilmore Girls". Han har optrådt i forskellige andre film og tv-serier, herunder i komedien Houseguest fra 1995. I 2007 genoptog han sin rolle som Michael 'Squints «Palledorous i den tredje af The Sandlot serien, fjorten år efter den oprindelige film.

Eksterne henvisninger 
 

Skuespillere fra USA
Mike Epps

Michael Elliot "Mike" Epps (født 18. november 1970) er en amerikansk skuespiller, filmproducer, manuskriptforfatter, stand-up komiker, sanger og rapper, bedst kendt for at spille Day-Day Jones i Next Friday, og efterfølgeren-til-efterfølgeren, Friday After Next, og han spillede sammen med Ice Cube i All About The Benjamins. Hans andre kendte roller er som talerør for Boog i Open Season 2, hvor han erstattede Martin Lawrence, der nægtede at gentage sin rolle. Udover skuespil, sang og rap er Epps også kendt for hans stemme som ligger meget op af Martin Lawrence's.

I år 2010 var Epps en af producerne bag en dokumentarfilm om livet / historien om et tidligere medlem af Tupac Shakur's Outlawz, Napoleon: Life Of An Outlaw.

Eksterne henvisninger 
 
 
 

Skuespillere fra Indiana
Filmproducere fra USA
Manuskriptforfattere fra USA
Sangere fra USA
Rappere fra USA
Standupkomikere fra USA
Personer fra Indianapolis
Ulrik Federspiel

Ulrik A. Federspiel (født 22. april 1943) en en dansk erhvervsleder, tidligere ambassadør, departementschef i Statsministeriet og direktør for Udenrigsministeriet.

Federspiel blev i 1962 student fra Rungsted Statsskole, cand.scient.pol. i 1970 fra Aarhus Universitet og MA fra University of Pennsylvania i 1971.

I 1971 blev han ansat som fuldmægtig i Udenrigsministeriet og fungerede i perioden 1991-1993 som direktør for Udenrigsministeriet. Herefter var han i tre år departementschef i Statsministeriet. Han blev udnævnt til ambassadør i 1997 og var i tre år Danmarks ambassadør i Irland hvorefter der fulgte fem år som ambassadør i USA. Federspiel blev i 2005 afløst på posten som ambassadør af Friis Arne Petersen, for at vende hjem til Asiatisk Plads, hvor han igen blev direktør for Udenrigsministeriet, hvor netop Friis Arne Petersen havde haft den stilling siden 1997. Federspiel var direktør i fire år efter hjemkomsten til Danmark.

Efter 37 år i offentlig tjeneste fik han ansættelse i det private erhvervsliv og tiltrådte den 1. april 2009 som Vice President for Global Affairs hos Haldor Topsøe.. Nuværende titel hos Haldor Topsøe er Executive Vice President.
 
Den 25. marts 2009 blev Federspiel tildelt Dannebrogordenens storkors.

Federspiel har deltaget i adskillige møder i Bilderberggruppen, er medlem af VL-gruppe nr. 1 og har desuden været ekstern lektor og censor ved Københavns Universitet. Fra 1993 til 1997 var han medlem af Konsistorium for Københavns Universitet. Han har været og er fortsat medlem af forskellige bestyrelser, blandt andet bestyrelsen for Det Udenrigspolitiske Selskab, som han har været formand for siden november 2019. Endvidere har han skrevet en af de første danske bøger om EF og har skrevet adskillige artikler om europapolitiske og energipolitiske emner.

I 2020 udkom erindringsbogen "Et diplomatisk liv" på Gyldendals forlag.

Familie 
Ulrik Federspiel er søn af modstandsmanden, fhv. minister, landsretssagfører Per Federspiel og Elin.

Han er i dag gift med overlæge Birgitte Hartnack Federspiel, som er datter af professor, dr. phil. Justus Hartnack.

Kildehenvisning 

Departementschefer i Statsministeriet
Ambassadører fra Danmark
Storkors af Dannebrog
Personer i Kraks Blå Bog
Politologer fra Danmark
Erhvervsfolk fra Danmark
Danskere i 1900-tallet
Danskere i 2000-tallet
Personer fra Hellerup
Haldor Topsøe A/S
Jonder Martínez

Jonder Martínez Martínez (født 22. juni 1978 i Mariel i provinsen Ciudad de La Habana i Cuba), er en cubansk baseballspiller, som deltog i de olympiske lege i 2004 i Athen og 2008 i Beijing. Han er højrehåndet pitcher og spillede for Habana Baseballklub i Cubas Nationale baseballturnering

Det cubanske hold med Martínez blev olympisk mester i baseball i 2004 i Athen ved at vinde turneringen foran Australien og Japan. I finalen slog Cuba Australien med 6-2.

Fire år senere, under sommer-OL 2008, i Beijing vandt han og holdet sølvmedalje i baseball. Cuba tabte finalen til Sydkorea med 2-3. Det var sidste gang, baseball var med på det olympiske program. 

Martínez spillede for Cuba ved World Baseball Classic 2006.

OL-medaljer 
  2004  Athen – Guld i baseball  Cuba
  2008  Beijing – Sølv i baseball  Cuba

Kilder 
 

Sportsfolk fra Cuba
Institute of Heraldry

Institute of Heraldry (officielt: United States Army Institute of Heraldry) er en enhed i USA's hær, som har ansvaret for al heraldik i USA's forsvar. Enheden er sagkyndig instans i spørgsmål om våbenskjolde og insignier som emblemer, segl, regimentsmærker, medaljer og andre udmærkelser, faner og flag, uniformer og distinktioner. Instituttet har i mange tilfælde også ansvaret for udformingen af disse.

Institute of Heraldry blev etableret i 1960, men funktionen går tilbage til 1919, da et heraldisk kontor blev organiseret under generalstaben i Krigsministeriet.

Enheden betjener også andre forsvarsgrene end hæren og også USA's føderale regering. Institute of Heraldry holder til på Fort Belvoir i Virginia og refererer til The Administrative Assistant to the Secretary of the Army, Resources and Programs Agency.

Eksterne henvisninger 

 The Institute of Heraldry , officiel hjemmeside
 Steven Heller: «The Design of American Heraldry: An Interview with Charles V. Mugno», interview med instituttets leder fra AIGA, the professional association for design, 2. januar 2007

Heraldik
Etableret i 1960
USA's militær
United States Army
Sorède

Sorède (på Catalansk: Sureda) er en by og kommune i departementet Pyrénées-Orientales i Sydfrankrig.

Geografi 
Sorède ligger for foden af Les Albères, som er en del af Pyrenæerne. Argelès har en 7 km lang sandstrand. Længst mod syd er der klippekyst. Floden Tech løber ud i Middelhavet nord for Argelès.

Mod sydvest ligger Laroque-des-Albères (2 km), mod nord Saint André (3 km) og mod øst Argelès-sur-Mer (7 km).

Historie 
Det er vanskeligt at datere byens oprindelse, men stedet synes at være beboet siden stenalderen.

Borgen Ultrère, som ligger på en klippetop sydvest for Sorède, kan spores helt tilbage til romertiden. Den ligger i dag i kommunen Argelès-sur-Mer, men har traditionelt været tilknyttet Sorède.

Sorède nævnes første gang i et juridisk dokument fra 898 under navnet de locum Sunvereta. Omkring 950 blev et slot opført af den lokale herremand (seigneur).

I 1175 udnævnte Alfons II af Aragonien grev Durban til seigneur af Sorède. Hans efterkommere beholdt titlen indtil 1264, hvor Jakob 1. af Aragonien gav herskabet til Arnaud af Castelnou.

Indtil revolutionen skiftede herskabet ejerskab flere gange. Den sidste familie, som havde herskabet hed Oms.

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Massage Practitioner

A Nait The or Massage Practitioner () en komediefilm fra Burma udgivet i 14. november 1922.

Medvirkende 
Par Gyi 
Khin Khin Nu

Eksterne Henvisninger 

Film fra Burma
Film fra 1922
Komediefilm
Comtesse Dash

Comtesse Dash, pseudonym for Gabrielle Anne Cisterne de Courtiras, Vicomtesse af Saint-Mars (2. august 1804 – 11. september 1872), var en fransk forfatterinde. 

Gabrielle Anne Cisterne de Courtiras giftede sig meget tidlig og udfoldede, efter at have mistet sin formue, en frugtbar romanproduktion, hvortil hun søgte stof i de højere, både fornemme og indbildt fornemme selskabskredse, hvis galante
elskovsforhold, intriger og forvildelser hun skildrede med en mandhaftig, men ganske klædelig frejdighed. 

Af hendes talrige romaner kan nævnes: Le jeu de la reine (1839), La marquise de Parabère (1842), Les bals masqués (1842), La princesse Palatine (1842), Le château Pinon (1843), ääMme la princesse de Contiää (1846), Les amours de Bussy-Rabutin (1850), La pomme d'Éve (1853), La belle aux yeux d'or (1860), Les galanteries de la cour de Louis XV (1861), Le nain du diableää (1862), ääLes dernières amours de Mme Dubarry (1864), Les soupers de la Régence (1865), La Bohême du 17. siècle (1867), Comment tombent les femmes (1867), Les aventures d'une jeune mariée (1870) osv. Hendes livserindringer Mémoires des autres udgavs 1896-97 i 6 bind.

Romanforfattere fra Frankrig
Impingement

Impingement (også kaldet kollisionssyndrom i skulderen eller afklemningssyndrom) er en lidelse i skulderen. 

Lidelsen opstår mellem acromion (et udspring øverst på skulderbladet ved overarmen) og hovedet på overarmsknoglen. Ved løft af armen, er der behov for plads til bløddele under acromion. Er der for lidt plads vil knoglerne klemme på underliggende strukturer og dette vil give irritation eller smerter. 
Der kan være forskellige årsager til, at der ikke er plads nok. Således opdeles sygdommen i en primær- og sekundær impingement. 
Primær impingement er, når der fx opstår irritation i slimsækken eller der opstår knogleudvækster, osteofytter, som gør det omtalte rum mindre. Derudover kan det også skyldes abnorme knoglestrukturer. 
Sekundær impingement er, når de 4 små muskler (rotator cuff) som hjælper til ledstabillitet, ikke samarbejder rigtigt om at centrere ledhovedet på overarmsknoglen ind i ledskålen på skulderbladet. Dette bevirker at ledhovedet støder på andre strukturer.

Behandling 
Behandlingen afhænger af årsagen til impingement, men omfatter generelt træning og eventuelt operation.

Ekterne henvisninger 
 I denne video ses et udvalg af en postoperativundersøgelse af en impingement patient 
  

Sportsmedicin
Thingyan Moe

Thingyan Moe  ()) er en burmesisk film fra 1985 instrueret af Nay Aung med Zin Wine , Khin Than Nu May Than Nu hovedrollerne. Filmen handler om en musikers liv fra 1959 til 1985, med mange scener der traditionelt følger.

Medvirkende 
Nay Aung som Nyein Maung
Zin Wine som Thet Htway
Khin Than Nu som Khin Khin Htar
May Than Nu som Nwe Nwe

Priser 
 1985 Myanmar Motion Picture Academy Awards
 Academy Award for Best Picture: Thuriya Pyinnya Films
 Academy Award for Best Director: Maung Tin Oo
 Academy Award for Best Cinematography: Chit Min Lu

Kilder

Eksterne henvisninger 
 

Film fra Burma
Film fra 1985
Steinmetz

Steinmetzhar flere betydninger:

 Hugh Steinmetz – dansk trompetist og komponist.
 Jesper Steinmetz – tidligere dansk studievært og korrespondent
Manuduktion

Manuduktion (af latin manuducere "føre ved hånden") vil sige at vejlede studenter privat. Den som manuducerer kaldes en manuduktør, den som bliver vejledet en manuducend.

Manuduktion er en virksomhed, som i særlig grad har udfoldet sig ved de nordiske universiteter og øvrige højere læreanstalter, mindst i Sverige, mest i København. Manuduktionens eksistensberettigelse er givet af to grunde, dels fordi adskillige studerende har vanskelighed ved at finde sig til rette under studiet, dels fordi anstalternes docenter vanskelig har tid og lejlighed til at tage sig af de enkelte, men må undervise efter den for anstalten gældende plan, som atter er anlagt efter en normal studietid. Manuduktørens opgave bliver da den at tage sig af den enkelte studerende og hjælpe ham frem til at følge anstaltens studieplan eller — såfremt den studerende har gennemgået det forordnede pensum — at lette ham tilegnelsen af det.

Undertiden overtager manuduktøren også privatdocentens rolle, når vedkommende anstalts lærere er for fåtallige til at gennemgå det hele pensum eller samtlige praktiske prøver, og i ganske enkelte, mere forviklede tilfælde, for eksempel ved det juridiske fakultet under Københavns Universitet er der ligefrem officielt ansatte manuduktører.

En fare følger altid med manuduktionen, nemlig den at hindre et selvstændigt studium hos manuducenden, navnlig hvis manuduktøren ikke har blik for den enkelte manuducends anlæg og mangler, men i det store og hele må manuduktionen siges at være til gavn både for læreanstalterne og for de studerende. Det er i almindelighed yngre kandidater, som manuducerer, men da de sædvanligvis tillige har anden beskæftigelse, ja ofte giver manuduktion som bibeskæftigelse, er det umuligt at få et statistisk opgør over manuduktørernes antal og fag.

Kilder 
 

Stillingsbetegnelser inden for uddannelse
Pædagogik
Akademia
Machtergreifung

Machtergreifung ("grebet efter magten") var nazisternes egen betegnelse for Nationalsozialistische Deutsche Arbeiterpartei (NSDAP's) overtagelse af regeringsmagten i Tyskland og omdannelsen af Weimarrepublikkens demokrati til diktaturet i Det tredje rige fra 1933 til 1945.

Ordet oversættes ofte lidt fejlagtigt på dansk til det neutrale "magtovertagelse". På tysk spiller ordet på udtrykket eine Chance ergreifen, at gribe en chance. Nazisterne formulerede deres egen fortælling om vejen fra kampgruppe til magthavere, hvor mange af deres begreber havde et ideologisk og nærmest mytologisk, glorificeret indhold. "At gribe magten" passer ind i den nazistiske ideologi om "viljen til magten" ("Wille zur Macht"), dvs. at de stærkeste kan overtage magten hvis de kan og vil, fuldstændig uden hensyntagen til retsstat, grundlove og demokrati.

På tysk betragter man det ofte som nazistisk sprogbrug. Tyske historikere undgår derfor ofte helst at bruge begrebet, eller de sætter det i citationstegn. Det samme gælder en lang række af de ord som nazisterne brugte om deres eget regime.

Andre betegnelser er f.eks. Machtübernahme, Machtübergabe, Machtübertragung (magtovertagelse, magtovergivelse, magtoverdragelse) og Den brune revolution.

Nationalsocialisterne fejrede 30. januar Tag der nationalen Erhebung ("den nationale opstands dag") som begyndelsen på deres magtovertagelse. Den dag blev Adolf Hitler udnævnt tl rigskansler af rigspræsident Paul von Hindenburg.

Hitler-regeringen
Hitler blev leder af en koalitionsregering hvori NSDAP var repræsenteret med tre ministre. Derudover var der to ministre fra det konservative Tysknationale Folkeparti (DNVP), én fra den højreorienterede soldaterorganisation Stahlhelm og fem partiløse ministre af konservativt tilhørsforhold. Støttepartierne troede derfor at Hitlers magt ikke ville blive egenrådig.

Ud over posten som regeringsleder havde nazisterne også sikret sig indenrigsministerposten, som havde kontrol over politiet. Derved fik nazisterne mulighed for overgreb på socialdemokrater og kommunister og i sidste ende kontrol med hele samfundet.

De øvrige partier opløste sig selv efter nazistisk pres i sommeren 1933. Nogle af ministrene gik over til NSDAP, og andre blev afløst af nazister. Der fandtes dog enkelte ministre uden partimedlemskab indtil 1941. Hitler-regeringen af 1933 eksisterede således med forskellige ændringer helt indtil 1945.

Se også 
 Rigsdagsbranden
 Rigsdagsbrandforordningen
 Valget til den tyske rigsdag 1933
 Bemyndigelsesloven

Eksterne henvisniger 
 "Etablierung der NS-Herrschaft", fra LeMO, Lebendiges Virtuelles Museum Online 

Nazi-Tyskland
1933
Min søsters børn vælter Nordjylland

Min søsters børn vælter Nordjylland er en dansk komediefilm fra 2010. Filmen er fjerde udgave i serien om "Min søsters børn".

Medvirkende 
 Peter Mygind som  Onkel Erik
 Mille Dinesen som  Irene Flinth
 Lasse Guldberg Kamper som  Michael
 Mathilde Høgh Kølben som  Amalie
 Sebastian Kronby som Jan
 Frida Luna Roswall Mattson – Pusle
 Rumle Risom som Blop
 Ditte Hansen som Mor
 Ole Thestrup som Entrepenør
 Preben Kristensen som Borgmesteren
 Søren Malling som Svendsen
 Rasmus Botoft som Chef

Referencer

Eksterne henvisninger 
 

Danske film fra 2010
Vælter Nordjylland
Komediefilm fra Danmark

Dansksprogede film
Hippodromen

Hippodromen er en bygning på hjørnet af Charing Cross Road og Leicester Square i City of Westminster, London. Navnet har været benyttet til mange forakellige teatre og music halls, og London Hippodrome er en af de få overlevende.
Navnet hippodrome stammer fra dyreforestillinger der udgjorde en betragtelig del af underholdningen. 

Hippodrome som teater (1909-1951)
I 1909 blev bygningen rekonstrueret af Matcham som gjorde det til koncertsal og teater med 1340 pladser. Det var her Tchaikovskys Svanesøen havde sin engelske premiere, opført af den russiske ballet i 1910. 
I 1919 kunne man i bygningen opleve Englands første officielle jazzkoncert med jazzbandet Dixieland. 
I oktober 1947 havde 12-årige Julie Andrews, kendt fra musicalen ’Sound of Music' sin debut i bygningen.

Talk of the Town (1958-1982)
I 1958 blev det oprindelige interiør revet ned og The Hippodrome blev omdannet til en kabaret med tilhørende restaurant, der kom til at hedde "Talk of the Town”. Det blev besøgt af tidens mest eftertragtede kunstnere, herunder optrædener Diana Ross & The Supremes, Judy Garland, Eartha Kitt, Shirley Bassey og The Temptations, Frank Sinatra, Sammy Davis Jr., Engelbert Humperdinck, Dusty Springfield, Tom Jones, Cliff Richard og Stevie Wonder. 

Hippodrome som natklub (1983-2005)
I 1982 og 1983 blev bygningen renoveret endnu engang og genåbnet af Peter Stringfellow som natklubben ”The London Hippodrome”. Den blev senere solgt til selskabet European Leisure og senere selskabet Luminar, hvorefter den mistede sit renommé som natklub indtil 2004, hvor den genvandt sin popularitet. I oktober 2005 mistede natklubben dog sin alkohollicens og i december samme år måtte natklubben lukke helt. Herefter blev bygningen fra tid til anden lejet ud til private- og firma arrangementer.
I sommeren 2009 begyndte man at restaurere bygningen endnu engang, denne gang med henblik på at åbne et kasino. Restaureringen forventes færdig i slutningen af 2011.

The Hippodrome Kasino (2011- )
I restaureringen af The Hippodrome, der skal laves om til kasino, benytter man Frank Matchams oprindelige tegninger. Det nye Hippodrome-kasino vil være åbent 24 timer i døgnet, huse 30 spilleborde, 150 spillemaskiner, et lokale dedikeret til kortspil, et high-stakes spillelokale, en restaurant, fem barer og meget mere. Den gamle kabaret med plads til 180 tilskuere genåbnes.
The Hippodrome Casino London lancerer et online gaming site i januar 2011.

Eksterne links 
Berømte Kasinoer – Hippodrome

Hippodromes hjemmeside 

Bygninger, konstruktioner og anlæg i London
Kultur i London
Kizilsu

Kizilsu (forenklet kinesisk: 克孜勒苏; traditionel kinesisk: 克孜勒蘇; pinyin: Kèzīlèsū; Wade-Giles: Kò-tzū-lè-sū; uighurisk: قىزىلسۇ; uighur-latin: Qizilsu) er et autonomt præfektur for kirgisere og liggeri den sydvestlige del af Xinjiang i Folkerepublikken Kina. Kizilsu har et areal på 70.916 km² og en befolkning på omkring 500.000 mennesker, med en tæthed på 7 indb./km² (2007).

Administrative enheder 
Det autonome præfektur Kizilsu har jurisdiktion over et byamt (市 shì) og 3 amter (县 xiàn).

Etnisk sammensætning 

Præfekturer i Xinjiang
Søren Rasmussen

Søren Rasmussen kan være flere personer:

 Søren Rasmussen (atlet), (født 1966) – dansk mellem- og langdistanceløber
 Søren Rasmussen (håndboldspiller), (født 1976) – dansk håndboldspiller
 Søren Arnholt Rasmussen, (født 1975) – dansk trommeslager i bandet Nephew
 Søren Hein Rasmussen, (født 1957) – dansk historiker
 Søren P. Rasmussen, (født 1967) – dansk borgmester og politiker
 Søren Vang Rasmussen – (født 1949) dansk rektor
 Søren Rasmussen (politiker), (født 1972) – dansk politiker i Region Syddanmark og Kolding Byråd
Kashgar (Xinjiang)

Kashgar (kinesisk: 喀什; pinyin: Kāshí; uighursk: قەشقەر; uighur-latin: Qeshqer) er er præfektur i den autonome region Xinjiang (Sinkiang) i det vestlige Kina. Det har et areal på 	112,058 km², og en befolkning på 3.680.000 mennesker, med en tæthed på 33 indb./km² (2007).

Præfekturet ligger i den vestlige del af Tarimbækkenet.

Navn 
Kashgar, eller Qäshqär, hævdes at betyde forskelligartede huse. Det moderne kinesiske navn på byen, Kāshí 喀什, er en forkortet form af det længere og sjældent benyttede 喀什噶爾 (Kāshígéěr). Et tidligere kinesisk navn var 疏勒, som er blevet romaniseret som Su-leh, Sulei, Shule, Shu-le, She-le, Shu-lo eller Sha-le, hvilket muligvis går tilbage til en oprindelig navneform som lød Solek eller Sorak.

Historie 
Kashgar, der var en vigtig by på "Silkevejen", har en over 2000 år lang historie. Det mægtige Kushanriget i det nordlige Indien ekspanderede til Tarimbækkenet under de 1. og 2. århundreder, og etablerede et kongedømme i Kashgar. Kushanerne indførte Brahmiskrift, det indiske prakritsprog for administration, og den buddhistiske religion. De spillede en vigtig rolle da Silkevejen bidrog til at føre buddhismen til Østasien.

Befolkningen i Kashgar er i dag (2008) overvejende uighurer og stort set muslimsk.

Den kinesiske regering gjennemfører en moderniserings- og sinifiseringspolitik i byen. Den gamle uighurske bydel nedrives, og stadig flere hankinesere flytter ind.

Administrative enheder 
Præfekturet Kashgar har jurisdiktion over et byamt (市 shì), 10 amter (县 xiàn) og et autonomt amt (自治县 zìzhìxiàn).

Et større område mod syd blev afstået fra Pakistan til Kina ved en grænseaftale i 1963, men denne aftale anerkendes ikke af Indien, og Indien gør fortsat krav på området som en del af Kashmir.

Trafik 
Kinas rigsvej 314 begynder her. Den udgør den kinesiske del af Karakoram Highway, som løber mod syd til bjergpassene ind i Pakistan og fortsætter til det pakiskanske lavland.

Kinas rigsvej 315 ender her. Den fører mod vest fra Xining i provinsen Qinghai til Kashgar.

Præfekturer i Xinjiang
Silkevejen
Ellen Schiøler

Ellen Schiøler er en tidligere dansk atlet og medlem af Frederiksberg IF. Hun vandt i 1944 det første danske mesterskab i kuglestød.

Danske mesterskaber 
  1947  Kuglestød 10,33
  1945  Kuglestød 10,58
  1945  Diskoskast 30,20
  1944  Kuglestød 11,26
  1944  Diskoskast 32,23

Eksterne henvisninger/kilder 
 DAF i tal – Ellen Schiøler 
 FIFs Historie gennem 100 år 

Kuglestødere fra Danmark
Atleter fra Frederiksberg IF
Diskoskastere fra Danmark
Offentlighed

Offentlighed eller almenhed, normalt omtalt i bestemt form, offentligheden, er en betegnelse for de aktiviteter i et samfund, som ikke vedrører privatlivet. I klassisk sociologi benyttes også betegnelsen den borgerlige offentlighed, som en modpol til systemet, mens postmodernisterne bruger den relativt nye betegnelse det offentlige rum.

Offentlighedsbegrebet er i sit udgangspunkt et opgør med Descartes subjektivistiske erkendelsesfilosofi, idet det opererer med en kollektiv bevidsthed, hvor Descartes situerer bevidstheden singulært i det enkelte individ.

Offentlighed og demokrati 

Jürgen Habermas er en af de filosoffer, der især kendt for sit arbejde med den borgerlige offentlighed. Habermas var elev af Theodor W. Adorno og anses for at være den sidste store repræsentant for Frankfurterskolen og dens kritiske teori.

Han har udviklet et teoretisk system rettet mod undersøgelsen af argumentation, frigørelse og rationel-kritisk kommunikation inden for moderne liberale institutioner og i muligheder for at kommunikere og forfølge rationelle interesser.

En af Habermas´ pointer er, at demokratiet ikke kan udvikle sig som deltagelsesform, medmindre der foregår en levende offentlig debat. Den danske teolog, Hal Koch er i samme tradition, når han hævder, at demokratiet udvikles gennem samtalen.

Den offentlige debat 

Den offentlige debat foregår typisk gennem medierne, som bl.a. gennem meningsmålinger søger at indkredse den offentlige mening. Medierne er imidlertid en del af det etablerede kommunikationssystem og indgår derfor ofte i debatten på politikernes betingelser.

Referencer 
 Øvrighed
 Myndighed (institution)
 Autoritet

Referencer 

 Betænkning om medierne i demokratiet

Litteratur 
 Joachim Wrang (red): Filosofiske kugler- en grundbog i politisk filosofi, Århus 2001, 
 Hal Koch: Hvad er demokrati?, 1946, 

 
Statskundskab
Socialvidenskabelige begreber